RESOLUCIÓN do 17 de xaneiro de 2007, da Dirección Xeral de Saúde Pública, pola que se fai pública a realización dun curso homologado de nivel básico para a obtención do carné de aplicadores/manipuladores de praguicidas de uso ambiental e na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 08/02/2007

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo lles comunicarán aos organismos responsables, na comunidade autónoma, a homologación destes cursos, e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai a celebrar.
En consecuencia, anúnciase a realización dun curso de aplicadores/manipuladores de praguicidas de uso ambiental e na industria alimentaria, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitados polo Centro de Estudos Cacumen, de acordo coas seguintes bases:
1. Denominación do curso:
Curso de manipulador de praguicidas de uso ambiental e na industria alimentaria. Nivel básico.
2. Entidade organizadora.
Centro de estudos Cacumen.
3. Data.
Do 16 ao 30 de marzo de 2007.
4. Lugar de realización.
Centro de estudos Cacumen. Concepción Arenal, 18-1º. 27004 Lugo.
5. Número de prazas.
Máximo 18 alumnos.
6. Dirixido a: persoal auxiliar dos servizos de aplicación de praguicidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección.
Por rigorosa orde de recepción de solicitude de inscrición.
8. Presentación de solicitudes:
Solicitude segundo modelo anexo.
9. Data límite para a presentación de solicitudes.
Ata o 12 de marzo de 2007.
10. Programa.
16-3-2007
10.00-12.00 h
Praguicidas. Descrición e clasificación dos distintos tipos de praguicidas. Riscos derivados da manipulación de praguicidas.
12.00-14.00 h.
16.00-17.00 h.
Principais pragas. Pragas ambientais. Loita contra as pragas ambientais. Métodos de loita antivectorial.
17.00-19.00 h.
Técnicas de aplicación de praguicidas. Praguicidas e ambiente. Problemas de destrución de envases.
23-3-2007
10.00-13.00 h.
Hixiene e seguridade na manipulación de praguicidas. Intoxicación, prevención, diagnóstico e primeiros auxilios.
13.00-14.00 h.
Prácticas: as principais pragas e métodos de loita. Métodos de prevención contra pragas.
16.00-19.00 h.
30/03/07
10.00-11.00 h.
Prácticas: as principais pragas e métodos de loita. Métodos de prevención contra pragas.
11.00-13.00 h.
Prácticas: uso axeitado dos medios de protección persoal. Aplicación de distintos métodos de loita contra as pragas ambientais. Técnicas de aplicación de praguicidas. Destrución de envases.
13.00-14.00 h.
Prácticas: actuación e primeiros auxilios ante intoxicacións por praguicidas.
16.00-18.00 h.
18.00-19.00 h.
Exame tipo test.
11. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, no caso de superalas, expedirá o certificado correspondente co que lle poderá solicitar á Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel básico.
Santiago de Compostela, 17 de xaneiro de 2007.
Ramón Medina González-Redondo
Director xeral de Saúde Pública
ANEXO
FICHA DE SOLICITUDE DE INSCRICIÓN
Curso de aplicador/manipulador de praguicidas de uso ambiental e na industria alimentaria, nivel básico.
Entidade organizadora: centro de estudos Cacumen.
Data: os días 6, 23 e 30 de marzo de 2007.
Lugar de realización: centro de estudos Cacumen. R/ Concepción Arenal, 18-1º. Lugo.
Duración: 20 horas teórico/prácticas e 1 hora proba de avaliación.
Horario: das 10.00-14.00 horas e das 16.00-19.00 h.
Nº máximo de alumnos: 18.
Prezo: 180 A.
Pagados mediante xustificante de ingreso Banesto nº cta. 0030-6046-41-0387862273.
Inscrición: enviar ficha de solicitude ao centro de estudos Cacumen. R/ Concepción Arenal, 18-1º. 27004 Lugo, xunto co xustificante de pagamento antes do 12 de marzo de 2007. As inscricións realizaranse por rigorosa orde de chegada.
Teléfono: 982 24 39 44.
Fax: 982 28 41 61.
Correo electrónico: cacumen*cacumenlugo.com
Apelidos
Nome
NIF
Enderezo
Localidade
Teléfono Fax
Empresa